**Rada školy Evanjelickej základnej školy, Palisády 57, 811 06 Bratislava**

**Zápisnica**

**z výberového konania na obsadenie miesta riaditeľa**

**Evanjelickej základnej školy, Palisády 57, 811 06 Bratislava**

**ktoré sa konalo 9. 2. 2024 v budove Evanjelickej základnej školy, Bratislava**

*Dátum a spôsob vyhlásenia výberového konania:* 8. 11. 2023 oznamom na web stránke zriaďovateľa, následnými oznámeniami na web stránke školy a v printových médiách

*Dátum a miesto konania:* 9. 2. 2024 v Bratislave

Výberové konanie bolo vyhlásené na obsadenie miesta riaditeľa

**Evanjelickej základnej školy, Palisády 57, 811 06 Bratislava**

*Členovia výberovej komisie:*

Mgr. Ilona Bázliková

PaedDr. Vladimír Daniš

Mgr. Ondrej Majling – podpredseda rady školy

Ing. arch. Dušan Mellner PhD.

Pavol Pavlovič

Mgr. Ján Rakyta

Mgr. Janko Svetlík

Mgr. Mária Šebestová – predseda rady školy

Mgr. Radomír Vařák

PhDr. Vladimíra Vrajová, PhD.

*Výberového konania sa zúčastnili:*

Mgr. Anna Kerekrétyová

*Obálky* s prihláškou a požadovanými dokladmi boli otvorené dňa 12. 12. 2023.

*Stanovené kritéria hodnotenia:* pohovor prebehol ústnou formou, prezentáciou koncepcie rozvoja školy a odpovedaním na otázky členov rady školy.

*Priebeh výberového konania:* Uchádzač mal na prezentovanie koncepcie rozvoja školy a odpovedanie na otázky členov rady školy 30 minút. Na výberovom konaní bola prítomná aj verejnosť.

Mgr. Anna Kerekrétyová prezentovala svoju koncepciu rozvoja školy, ktorá bola 21 dní uverejnená na web stránke EZŠ. Školu vníma ako evanjelickú, ktorá hlása učenie v súlade s ECAV na Slovensku. Škola je malá, rodinného typu. Rodičia oceňujú, že deti prichádzajú do malých kolektívov. Má dlhú tradíciu, dobré meno, na ktoré chce nadviazať. V škole cíti veľkú podporu kolektívu a celých rodín, rodičov. Škola je jednou z dvoch kresťanských škôl, ktoré sú zaradené do zavádzania nového inovatívneho školského systému. Je však aj aj ohrozená, napríklad sídlom v budove, ktorej nie je majiteľom.

Pani Kerekrétyová chce v škole aj naďalej uplatňovať hodnoty, ktoré majú pevný základ v duchu učenia ECAV na Slovensku, pretože deti sú ohrozené dnešnou dobou, sociálnymi sieťami. Jej motívom je verš z Knihy Žalmov 1:3 „Bude ako strom zasadený pri vodných tokoch, čo načas dáva ovocie a jeho lístie nevädne; a všetko čo robí sa vydarí.“ Ako jeden zo svojich najdôležitejších cieľov vníma, aby takto zakorenení v Bohu a vo viere boli aj absolventi EZŠ.

Veľký dôraz chce klásť na rozvoj spolupráce s evanjelickými škôlkami v okolí (CZ Bratislava – Petržalka, CZ Svätý Jur), Evanjelickým lýceom a zriaďovateľom školy.

Pani Kerekrétyová má snahu vytvoriť v škole bezpečné prostredie, v ktorom budú mať deti dôveru v učiteľov. Za vhodné považuje podporiť to aj mimoškolskými aktivitami, ale aj napr. prespávačkou, LVVK, atď.

Evanjelickú základnú školu vníma ako školu, ktorú ťahá tím učiteľov, väčšina kolektívu je nová. Od začiatku školského roka organizuje aktivity na podporu kolegiálnosti, obohatenie vníma v rôznorodých nápadoch a iniciatívach na utuženie kolektívu.

EZŠ je tiež školou, ktorá učí inak, škola ktorá učí myslieť a konať a pripravuje žiakov na život. Za dôležité považuje osvojenie si kompetencií, ktoré budú žiaci vedieť využiť vo svojom živote a ďalšom vzdelávaní. Taktiež podporu tímovej práce. Učenie „inak“ sa prejaví nielen v prvom ročníku, ale postupne vo všetkých ročníkoch aplikovaním nových metód a inovatívneho prístupu.

Chce, aby EZŠ bola školou, ktorá dáva priestor tvorivosti, posun od „bifľovania sa pre známky“ k túžbe po získavaní nových poznatkov a vedomostí.

EZŠ by mala byť školou, ktorá Ž-U-Ruje, t. j. Žiak-Učiteľ-Rodič a brať do úvahy aj názory a očakávania rodičov a rodín. Postupne chce zaviesť spoločné stretnutia/konzultácie medzi pedagógmi, rodičmi a žiakmi. Tento koncept má viesť k lepšiemu prepojeniu rodín a školy.

Chce, aby EZŠ bola školou, ktorá sa zapája do zmysluplných programov a projektov, pretože nie je možné zapojiť sa do všetkých ponúkaných projektov. Škola sa od septembra zapojila do projektu finančnej gramotnosti FinQ, ktorá je určený aj na podporu kritického myslenia žiakov.

Za jednu zo svojich priorít považuje spoluprácu s jednotlivými COJ ECAV na Slovensku.

Evanjelickú základnú škola vníma nielen ako školu s tradíciou, ale aj výsledkami, pretože škola vedela vždy dobre pripraviť žiakov na ďalšie vzdelávanie. Snahou bude ďalšie udržanie motivácie a osobnostný rozvoj.

Všetko tieto vízie a ciele sa dajú dosiahnuť stabilizovaním situácie, spätnou väzbou od detí a rodičov.

EZŠ je personálne zabezpečená a má dobré technické zázemie. V posledných mesiacoch bola potrebná zmena úväzkov a prerozdelenie hodín. Ako najproblematickejšie sa javí zabezpečenie kvalifikovaných pedagógov na 1. stupeň. Taktiež potreba zabezpečiť telocvičňu a predĺženie nájomnej zmluvy. Škole chýba podporný tím. Ako jedno z riešení by mohlo byť nadväzovanie spolupráce s ďalšími školami v regióne a ostatnými cirkevnými školami v rámci ZD ECAV na Slovensku.

Keďže škola bola vybratá do testovania nového školského vzdelávacieho systému, chce aby bol tento vzdelávací program aplikovaný reálne a prakticky.

Brat biskup ocenil v prezentácii dôraz na dobré vzťahy, ktoré je potrebné chrániť a budovať. Charakter evanjelickej školy je dobrá správa evanjelia v duchu učenia ECAV.

Brat biskup sa opýtal, ako reálne vidí nové vedenie dohodu o užívaní telocvične. Pani Kerekrétyová v krátkosti zhrnula celý priebeh rokovaní, témy, ktoré sa diskutovali v septembri sa opätovne dostali do komunikácie. Pôvodne bola požiadavka na využívanie telocvične 18 hodín týždenne, Edulienka ponúka 10 hodín s tým, že každý deň začne vyučovanie TV pre žiakov EZŠ nultou hodinou a za každú hodinu bude EZŠ platiť.

*Uchádzačka odpovedala na vopred pripravené otázky* (príloha 4), ktoré zozbierali členovia rady školy v skupinách, ktoré zastupujú a vložili do zdieľaného súboru. Rodičia žiakov EZŠ boli oslovený prostredníctvom EduPage s informáciou, že na web stránke [www.ezs.ba](http://www.ezs.ba) sa nachádza životopis a návrh koncepcie rozvoja školy uchádzačky. Rodičom bol zaslaný link na vyššie uvedené dokumenty. Taktiež bola na účel výberového konania zriadená špeciálna e-mailová adresa vyberovekonanie@ezs.ba, na ktorú mohli rodičia zasielať svoje otázky a dotazy pre uchádzačku. Do uskutočnenia výberového konania nikto túto možnosť nevyužil.

Odpoveď na otázku číslo 1: Pani uchádzačka učila na 4 školách, na všetkých bolo kritérium pre jednotku do hodnoty 90%. Toto nastavenie považuje za dobré, pretože kvalita vzdelávania je veľmi vysoká a výsledky žiakov vynikajúce, čo dosvedčuje aj množstvo prijatých žiakov na výberové stredné školy.

Odpoveď na otázku číslo 2: V prvom kroku rozhovor rodič a učiteľ, následne s výchovným poradcom a potom s vedením školy. Výhodou a veľkou pomocou by bol podporný tím na škole.

Odpoveď na otázku číslo 3: Podpora ľudí, pedagogických a nepedagogických zamestnancov je veľká, bez ich pomoci by nebolo riešenie mnohých problematických záležitostí možné.

Odpoveď na otázku číslo 4: Tých problémov je viac, ale prvotným je nastavenie jednotlivých procesov, čo spôsobí značné zjednodušenie celého systému.

Odpoveď na otázku číslo 5: Je potrebné, aby bolo našu školu „vidieť a počuť“. PR je veľmi dobre nastavené, podpornými sú sociálne siete a web stránka EZŠ, škola pripravuje DOD, viaceré aktivity na podporu komunity a začlenenie rodičov do diania v škole (spoločné raňajky, mobilný odber krvi v škole,...), medzi prioritné patrí taktiež komunikácia so škôlkami.

*Hlasovanie* prebehlo tajnou formou, prostredníctvom hlasovacích lístkov.

Počet vydaných hlasovacích lístkov: 10

Počet odovzdaných hlasovacích lístkov: 10

Počet platných hlasovacích lístkov: 10

Počet neplatných hlasovacích lístkov: 0

Po sčítaní hlasov a vyhodnotení výsledkov výberového konania oznámila sčítacia komisia v zložení Mgr. Ilona Bázliková, Mgr. Ondrej Majling a Ing. arch. Dušan Mellner PhD. nasledovné výsledky:

1. Mgr. Anna Kerekrétyová – 10 hlasov

**Uznesenie**

Rada školy Evanjelickej základnej školy, Palisády 57, 811 06 Bratislava **prijala nasledovné uznesenie**:

Na základe výsledkov výberového konania rada školy navrhuje Západnému dištriktu ECAV na Slovensku, ktorý je zriaďovateľom Evanjelickej základnej školy, Palisády 57, 811 06 Bratislava, v zmysle §4 ods. 4 a v súlade s §3 ods. 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vymenovať Mgr. Annu Kerekrétyovú na miesto riaditeľa Evanjelickej základnej školy.

Za uznesenie: 10

Proti uzneseniu: 0

Zdržal sa: 0

Zápisnicu vyhotovila: Mgr. Mária Šebestová

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Mária Šebestová Mgr. Ondrej Majling

 predseda rady školy podpredseda rady školy